section_heading: Povijest
paragraph_text: U povijesnim izvorima Gornji se Oštrc navodi pod nazivima Ostercz Superior, Superior Mahovlich, Gradina i Podgradina. Jedno je od naselja, u koja su nakon mira u Parizu 1617. godine dovezeni senjski uskoci, koji su se tada pridružili ostatku žumberačkih uskoka. Unutar vojne krajine pripadao je 11. (oštrčkoj) kumpaniji Karlovačkog generalata. Nekoć je pripadao župi Pribić, kasnije župi Vivodina (do 1776. godine). Od 1777. do 1826. godine pripadao je župi Žumberak, da bi 1827. godine pripao novonastaloj župi sv. Marije Magdalene na Tupčini, zvanoj i župa Oštrc.<ref> S obzirom na to da je jedan od oltara u župnoj crkvi posvećen sv. Vidu, stanovnici naselja ga slave kao svoga sveca zaštitnika. Prema mjestopisu iz 1835. godine selo Gornji Oštrc imalo je 167 stanovnika rimokatolika u 12 kuća, što ga čini jednim od rijetkih žumberačkih naselja naseljenog isključivo rimokatolicima.